नंदराय | कस्बेमें कोठारी नदी के पास मंगलवार सुबह कुछ
नंदराय | कस्बेमें कोठारी नदी के पास मंगलवार सुबह कुछ भेड़ें मृत मिली। भेड़ों के मरने से चरवाहों में अफरा-तफरी मच गई। दूसरे दिन भी भेड़ों की मौत का सिलसिला नहीं थमा। बुधवार शाम तक 150 भेड़ों की मौत हो चुकी है। भेड़ों की मौत का कारण जहरीला चारा बताया जा रहा है।
नाना गुर्जर करीब 300 भेड़ों को जंगल में चराने निकला। अचानक 5-7 भेड़ों की तड़पने के बाद मौत हो गई। गुर्जर ने कोटड़ी पशु चिकित्सा अधिकारी दिलीप पांचाल डॉ.सुरेश चन्द्र यादव को सूचना दी। डॉक्टरों ने मौके पर आकर देखा तो भेड़ों की हालत खराब थी। बीगोद थाना अधिकारी महावीर मीना पहुंचे। दो दिन से डॉक्टर नंदराय में डेरा डाले हैं। तहसीलदार पन्नालाल प्रजापत ने बताया कि मृत भेड़ों को दफना गया। डॉ. पांचाल ने बताया कि जहरीला चारा खाने से भेड़ों की मौत हो सकती है।
awa_Deva hin_Deva hin_Deva